kardosdrur/scandi-wiki huggingface dataset:
Baktericider

Baktericider er antibiotika der dræber bakterier, i modsætning til bakteriostatika, der forhindrer deres reproduktion.

Til baktericiderne hører bl.a.:
Penicilliner
Phenoxymethylpenicillin (Penicillin V)
Benzylpenicillin (Penicillin G)
Amoxicillin
Ampicillin
Cefalosporiner
Cefotaxim
Ceftriaxon
Ceftazidim
Cefalexin
Cefuroxim
Fluorquinoloner
Ciprofloxacin
Moxifloxacin
Ofloxacin
Vancomycin
Metronidazol
Klorhexidin

Eksterne links  
 Medicinhåndbogen.dk

Lægemidler
Adam Gilbert Jespersen

Adam Gilbert Jespersen (født 2. februar 1991) er en dansk skuespiller og entreprenør.
Efter en tid foran kameraet har han nu valgt at trække sig tilbage fra skuespilfaget.
I stedet fordriver han nu tiden med orgel, sixpencehatte og beernuts. Han optræder dog stadig i en række kortfilm, senest som hovedrollen i BjØrnetjeneste. Gilbert Jespersen er desuden aktiv som kok, soundscapemager og event-koordinator til diverse Brønshøjsbaserede havefester.

Udvalgt filmografi 
 Kald mig bare Aksel (2002)
 Oskar & Josefine (2005)
 Bjørnetjeneste (2010)
 Møgunger (2003)

Eksterne henvisninger 
 

Filmskuespillere fra Danmark
Bakteriostatika

Bakteriostatika er antibiotika der forhindrer bakteriers reproduktion, i modsætning til baktericider, der slår dem ihjel.

Til de bakteriostatiske stoffer hører bl.a.:
 Tetracycliner
 Doxycyclin
 Oxytetracyclin
 Sulfonamider (sulfapræparater)
 Sulfamethizol
 Sulfamethoxazol
 Makrolider
 Erythromycin
 Roxithromycin
 Clarithromycin
 Azithromycin
 Chloramphenicol
 Klorhexidin

Farmakologi
Multimedieafspiller

En multimedieafspiller kan understøtte op til flere forskellige typer af multimedier via filer og mediestrømme, som f.eks billeder, video, audio osv. En af de mest udbredte er Windows Media-player fra virksomheden Microsoft.

Eksempler på multimedieafspillere 
 Amarok
 Mplayer
 QuickTime Player
 Snow Player
 VLC media player
 Winamp
 Windows Media Player
 Xine
 XMMS

 
Multimedia
Cynodontia

Cynodontia (= "hundetænder") var en af underordnerne blandt de pattedyrlignende krybdyr. De var dominerende i sen trias for 250 – 200 millioner år siden, og Hunde, katte, bjørne og mennesker nedstammer fra dem.

En af de mest kendte Cynodontia var Cynognathus. Den var 2 meter lang og levede langs flodbredder. Den tilhørte pattedyrlignende krybdyr, - detses på fossiler fra Afrika og Sydamerika, at den gik som et firben. Den kan helt sikkert have jaget store byttedyr som f.eks. den store Nyasasaurus, de første dinosaurer. Cynognathus døde ud, efter at Herrerasaurus og Eoraptor eksisterede.

For 200 millioner år siden uddøde Cynodontia, da dinosaurer efterhånden overtog de nicher, som Cynodontia indtil da havde været ene om.

Kladistisk taksonomi 
I følge

 
bør klassificeringen derfor være således:    

 Cynodontia
 †Procynosuchidae (Procynosuchus...)
 Eucynodontia
 Mammalia, Mammaliaformes (Pattedyr: hund, menneske, kat...)

Kilder/referencer 

Pattedyrlignende krybdyr
Uddøde dyr
VLC media player

VLC media player (oprindeligt VideoLAN Client) er en multimedieafspiller fra VideoLAN-projektet. Den understøtter mange lyd- og videoformater samt DVD, VCDs og forskellige streaming protokoller.

Det er en af de mest platformsuafhængige afspillere, der findes, med versioner til Linux, Android, Microsoft Windows, Mac OS X, BeOS, BSD, Pocket PC og Solaris.

VLC er kendt for sin unikke evne til at afspille videofiler direkte fra komprimerede WinRAR-arkiver. Den er også i stand til at afspille filer, der er ufuldstændige, fx filer, der kun er delvist downloadet.

Afspilleren er gratis og open source (GNU General Public License).

Referencer

Eksterne henvisninger 
 Officiel hjemmeside

Frie multimedieafspillere
Audio video-relaterede programmer til Linux
Multimedieprogrammer til OS X
Multimedieprogrammer til Windows
Ciprofloxacin

Ciprofloxacin er et baktericidt fluorquinolon-antibiotikum med aktivitet mod både gram-positive og gram-negative bakterier.

Virkningsmekanisme 
Ciprofloxacin hæmmer bakteriel DNA-gyrase. På denne måde hæmmer stoffet DNA-replikation og transkription, hvilket betyder at bakterien er ude af stand til at fremstille proteiner. Derfor går bakterien til grunde. Ciprofloxacin er i stand til at trænge ind i menneskeceller, og udviser derfor også aktivitet mod indlejrede bakterier som Legionella og Miltbrand.

Resistens 
Resistens mod ciprofloxacin og fluorquinoloner generelt udvikles meget hurtigt, nogle gange endda under behandling. Talrige patogener, inkl. Staphylococcus aureus og enterokokker udviser antibiotikaresistens på verdensplan. Udpræget brug af fluorquinoloner til dyr i Europa har været nævnt som en mulig årsag. Af denne årsag er fluorquinoloner ikke normalt første trin i antibiotikabehandling, men en slags sidste udkald når andre klasser af antibiotika har fejlet eller er ubrugelige.

Produkter 
 Ciflox (komb.øredråber m. cortisol)

Antibiotika
Fluorquinolon

Fluorquinoloner er en klasse af bredspektrede baktericide antibiotika.

Virkningsmekanisme 
Fluorquinoloner hæmmer bakteriel DNA gyrase. På denne måde hæmmes DNA-replikation og transkription, hvilket betyder at bakterien er ude af stand til at fremstille proteiner. Derfor går bakterien til grunde. Fluorquinoloner er i stand til at trænge ind i menneskeceller, og udviser derfor også aktivitet mod indlejrede bakterier som Legionella og miltbrand.

Anvendelse 
Fluorquinoloner anvendes typisk mod gastrointestinale og urinvejs-infektioner. De kan også anvendes mod alvorlige lungebetændelser forårsaget af Pseudomonas aeruginosa.

Resistens 
Resistens overfor fluorquinoloner udvikles generelt meget hurtigt, nogle gange endda under behandling. Talrige patogener, inkl. Staphylococcus aureus og enterokokker udviser resistens på verdensplan. Udpræget brug af fluorquinoloner til dyr i Europa har været nævnt som en mulig årsag. Af denne årsag er fluorquinoloner ikke normalt første trin i antibiotikabehandling, men en slags sidste udkald når andre klasser af antibiotika har fejlet eller er ubrugelige.

Fluorquinoloner i klinisk brug 
Der er tre fluorquinoloner i klinisk brug i Danmark (handelsnavne er anført i parentes):
Ciprofloxacin (Cifin®, Ciloxan®, Ciproxin®)
Moxifloxacin (Avelox®)
Ofloxacin (Exocin®, Tarivid®)

Eksterne henvisninger 
Læs mere om medicin, der indeholder Fluorquinolon på medicin.dk  

Antibiotika
Perforin

Perforin er en cytolytisk gift på proteinform, som forekommer på overfladen af CD8+ T-celler. Når perforin frigives, indsætter det sig selv på målcellens plasmamembran og danner en pore.

Selv om ren perforin er nok til at lysere en celle, er perforins biologi ikke nok til, i sig selv, at forklare CD8+ T-celler og NK-cellers egenskab til at få celler til at begå selvmord. Denne selvmordsinduktion kræver mindst et ekstra protein, granulysin. Forsøgsmus uden perforin er blevet kultureret, og deres CD8+-celler var stadig i stand til at dræbe inficerede celler, dog med mindre effektivitet.

Immunsystemet
Proteiner
Jonathan

Jonathan er et drengenavn, der betyder "Guds gave".
Navnet kommerer fra det græske Ιωναθαν, der igen kommer fra det hebræiske יהונתן Yonatan "Guds gave".

En almindelig variant af navnet er Jonatan.

Kendte personer med navnet
Jonathan Demme, amerikansk filminstruktør.
Jonathan Edwards, engelsk atlet.
Jonathan Safran Foer, amerikansk forfatter.
Jonathan Franzen, amerikansk forfatter.
Jonathan Groth, dansk bordtennisspiller.
Jonathan Ive, amerikansk industriel designer.
Jonathan Marray, engelsk tennisspiller.
Jonathan Motzfeldt, grønlandsk præst og politiker.
Jonathan Pryce, walisisk skuespiller.
Jonathan Richman, amerikansk musiker.
Jonathan Richter, dansk fodboldspiller.
Jonatan Spang, dansk standup-komiker.
Jonathan Stroud, engelsk forfatter.
Jonathan Swift, engelsk forfatter.

Som efternavn 
Goodluck Jonathan, nigeriansk politiker.

Navnet anvendt i fiktion
Den ene af røverne i Folk og røvere i Kardemomme by af Thorbjørn Egner hedder Jonathan.
Jonathans rejse er titlen på en roman af Martin A. Hansen.
I Brødrene Løvehjerte af Astrid Lindgren er Jonatan en af brødrene.
Du, Min Jonathan er titlen på en roman af Anne Lilmoes.
Jonathan Creek er en engelsk tv-dramaserie med Alan Davies i titelrollen.

Drengenavne
Martin

Martin stammer fra det latinske navn Martinus, afledt af Mars, krigsguden.

Martin er et udbredt drengenavn, der i starten af 1980’erne var et meget populært valg til nyfødte drengebørn. Brugen af navnet var svagt faldende indtil 1992, hvor navnet fik en mindre renæssance, hvorefter brugen af navnet er faldet konstant (ifølge Danmarks Statistik).

Martin er desuden et udbredt efternavn i mange lande, især i de engelsk-, fransk og spansktalende. Martin var især et populært navn i middelalderen på grund af Sankt Martin af Tours, men navnet har også været meget populært iblandt kristne protestanter grundet den tyske reformator og teolog Martin Luther. Ydermere er mange sorte amerikanere navngivet Martin efter den amerikanske borgerrettighedsforkæmper Martin Luther King.

Navnet Morten er afledt ved overføring af Martin til dansk.

I Slovakiet er der endvidere en by ved navn Martin.

Kendte personer 
Martin Andersen Nexø, dansk forfatter.
Martin A. Hansen, dansk forfatter.
Martin Brygmann, dansk komiker og komponist.
Martin Hedegaard, dansk X Factor-vinder.
Martin Heidegger, tysk filosof.
Martin Jørgensen, dansk landsholdsspiller i fodbold, 
Jens Martin Knudsen, dansk astronom.
Martin Luther, tysk præst.
Poul Martin Møller, dansk forfatter.
Martin Nyrop, dansk arkitekt.
Martin Rode, dansk skuespiller.
Martin Scorsese, amerikansk filminstruktør.
Martin Thorborg, dansk it-entreprenør.
Martinus, dansk religiøs tænker.
Martin Braithwaite, dansk fodboldspiller.
Martin Ågerup, direktør for CEPOS.

Drengenavne
Kong David

Kong David var i de gammeltestamentlige beretninger den anden konge i Israel efter Saul. Han var manden efter Guds hjerte, og Gud lovede ham et evigt kongedømme 2 Sam 7,16. Han regerede fra omkring 1005 f. Kr. til 965 f. Kr. Ifølge Anden Samuelsbog kapitel 5 vers 4-5 regerede han syv år i Hebron over Juda og 33 år i Jerusalem over hele Israel og Juda. Han blev anset for at være den mægtigste konge i Israel. Landet oplevede stor fremgang under hans ledelse. Sammen med Batseba fik David sønnen Salomon, der blev konge efter faderens død. Navnet "David" forekommer over 1.100 gange i Bibelen og er dermed det næstmest anvendte egennavn efter Jahve.

Beretningen om David 
Gud vrager Saul som konge efter hans ulydighed. Profeten Samuel sendes ud for at salve David til konge. Derefter fyldes David af Guds Ånd og han dræber filisteren Goliat. Saul ophøjer derfor David og gør ham til hærfører, men gribes snart af misundelse og frygt for, at David vil tage magten og forfølger ham. Da Saul mange år efter falder i krig, bliver David konge over Israel (2 Sam 3.-4) og indtager Jerusalem,

I Davids sidste år går han fra at være en gudsfrygtig og heldig konge til at være en falden konge. Vendepunktet er Davids ægteskab med Batseba, hans forsøg på at dække over misgerningen og drabet på hendes mand Urias. Herrens profet Natan afslører synden for David, der omvender sig og modtager tilgivelse. Derefter kom der meget splid i hans familie. Kongen havde adskillige sønner sammen med sine koner og elskerinder. Med konkubinen Maachah havde han datteren Tamar og sønnen Absalom, som gjorde oprør mod sin far, og som blev dræbt af Davids hærfører, Joab, under opgøret.

Davidssønnen 
I 2. Sam 7 beslutter David at bygge et hus til Herren, men Herren siger, at det skal David ikke. Derimod vil Herren bygge David et hus og grundfæste Davids kongedømme til evig tid. Davids søn skal bygge Herren et tempel. Dermed lover Herren, at Davids trone skal stå til evig tid, og vejen er banet for de to næste bøger i Bibelen, der for en stor del handler om, hvordan Davids dynasti udvikler sig, og hvordan Herren opfylder sine løfter om, at Davids efterkommere skal være konger i Jerusalem. Men da den sidste af dem, Sidkija, bliver fjernet for tronen i Jerusalem i år 586, er vejen også banet for at forstå 2. Sam 7 som en profeti om en kommende Davidssøn, en salvet, en Messias, som vil komme og genoprette Davids kongerige. Disse Messias-profetier nævnes i mange af profetbøgerne og danner grundlag for de kristnes tro på, at Jesus er denne Davidssøn, Messias, Kristus.

Referencer

Eksterne henvisninger 

Personer i Det Gamle Testamente
Jødiske monarker
Oldtidens Israel
Islams profeter
Harpenister
Konger
Henrik Vedel

Severin Henrik August Vedel (20. maj 1867 i København – 26. august 1932 på Frederiksberg) var en dansk departementschef og minister. 

Han var søn af Peter Vedel og hustru Fanny Vendela Armida, født Hebbe.

Henrik Vedel var indenrigsminister i Ministeriet M.P. Friis fra 5. april til 5. maj 1920.

Kilde 
 Onetree Genealogy

Eksterne henvisninger 
 

Indenrigsministre fra Danmark
Henrik
Danskere i 1800-tallet
Danskere i 1900-tallet
Kommandører af 1. grad af Dannebrog
Departementschefer
Jurister fra Danmark
Modtagere af Fortjenstmedaljen i guld
Personer i Kraks Blå Bog (afdøde)
Personer i Dansk Biografisk Leksikon
Departementschefer i Indenrigsministeriet
Studenter fra Metropolitanskolen
Google Hangouts

Google Hangouts var et instant messaging- og VoIP-klient fra Google. I februar 2015 blev Google Talk erstattet af Google Hangouts.

Google Hangouts er som udgangspunkt gratis at bruge, men via Google Apps for Work kan man få adgang til ekstra funktioner.

I 2022 lukkede Google Hangouts og blev til Google Chat.

Referencer 

Hangouts
VoIP programmer
Chattjenester
Internet-software til Linux
Internet-software til OS X
Internet-software til Windows
Canon

Canon er et japansk selskab grundlagt i 1937. Canon udviklede som det første selskab enkle 35 mm kompaktkameraer og røntgenkameraer i Japan. Efter noget tid udviklede og etablerede selskabet sig på kontormaskinemarkedet og udviklede Japans første kopimaskiner til almindeligt papir i 1970. Teknologiens udvikling førte til at de i 1980'erne udvidede virksomheden til også at lave laserprintere og Bubble Jet-printere.

I 1955 startede Canon sin udenlandsvirksomhed med åbningen af et New York City–kontor og senere et europæisk salgsforetagende i 1968. Med hensyn til produktionssiden blev Canon Inc., Taiwan etableret i 1970.

Eksterne henvisninger 

 Canon (officiel website)
 Canon Danmark
 Canon's Online Camera Museum 

 
Etableret i 1937
Kanal D

Kanal D er en tyrkisk tv-kanal, oprettet af Aydın Doğan.

Kanalgruppen blev skabt i 1993, og råder i dag over:
Kanal D (Hovedkanalen)
Kanal D Max
Kanal D Sinemax
Kanal D Plus
Kanal D Cocuk
Star TV (købt i 2006)
Euro D (Europæisk Kanal D)
Dream TV (Music,Shows & Life channel)

Tv-kanaler
Etableret i 1993
PictBridge

PictBridge er en industristandard fra Camera & Imaging Products Association (Kamera og Billedbearbejdelse Produktsorganisation) (CIPA) til direkte printning. Det muliggør at man kan udskrive billeder direkte fra digitalkameraer til en printer uden at skulle forbinde kameraet til en computer. 

PictBridge definerer et applicationslagsinterface der er overførselsuafhængig, hvilket giver store udvidelsesmuligheder for implementering af fremtidige fysiske interfaces. Den nye specifikation er oprindeligt udviklet til USB som en fysisk transport og billedoverførselsprotokol til dataoverførsel. Ved at tilslutte et PictBridge-klart digitalkamera til en PictBridge-klar printer med et enkelt kabel kan brugere nemt kontrollere printerindstillinger ved at bruge deres kamera og lave højkvalitetsbilleder uden at bruge en PC.

PictBridge understøtter følgende funktioner: Udskriv et billede vist på et digitalt (stillbillede) kamera, udskrive to eller flere billeder valgt fra displayet på det digitale kamera, automatisk udskrive billeder ved at bruge digital udskrivnings rækkefølgeformat specificationen (Engelsk: Digital Print Order Format specification), udskrive et index af alle billeder samt at udskrive alle billeder.

Af avancerede printfunktioner findes blandt andet: udskriv en del af et billede ved at specificere udskriftsområdet, udskriv flere kopier af et enkelt billede, udskriv billeder med datostempel, specificer den præcise størrelse af en udskrift.

Printerstatusinformationer vist på digitalkameraet inkluderer: oprettelse af en forbindelse, udskriftsfejl, udskriftsforløb, slut på udskriftsjob, kabel kan kobles fra uden risiko.

Eksterne henvisninger 
 CIPA PictBridge Standard Website 

Busser (datakommunikation)
Teknisk Gymnasium Viby

Aarhus Gymnasium i Viby – AGV er et af de 3 tekniske gymnasier i Aarhus, hvor det er muligt at gennemføre en Højere teknisk eksamen. HTX-gymnasiet er bygget i 1996 og ligger placeret på Hasselager Allé 10 i Viby J.

AGV byder blandt andet på et IT-forløb, hvor det er muligt at få udlevet sine interesser for IT som en fast del af undervisningen.

Gymnasiet er opført af arkitektfirmaet C.F. Møller.

Eksterne henvisninger 
 aarhusgym.dk

Se også 
 Teknisk Gymnasium Christiansbjerg

Tekniske gymnasier i Danmark
Uddannelsesinstitutioner i Aarhus
Karrusel

En karrusel var et ord for ridderturnering eller ringridning. Sammenhængen til nutidens forlystelsesinstrument kommer af, at der i gamle dage var ringe, som man skulle fange med en pind, når man "red" forbi på karruselhesten. Dvs. en kopi af ringridning. På nogle karruseller som den berømte Loof Carousel fra 1911 på Santa Cruz Beach Boardwalk i Californien kan den yderste række "ryttere" kaste ringe i en klovnefigurs mund, når de passerer den.

Først i det 20. århundrede var en karrusel en rund platform med siddepladser som heste og kameler. Pladen blev drevet rundt ved håndkraft eller med et trækdyr. Senere blev det almindeligt med elektromotor.

I dag bruges ordet om stort set om alle forlystelser, der drejer om en lodret akse, selvom de ikke nødvendigvis har meget til fælles med  hestene eller den runde platform, der oprindeligt kendetegnede karrusellen. En af hovedattraktionerne i Tivoli i 2006 var en karrusel, hvor man sidder i stole og bliver løftet højt til vejrs uden underlag til fødderne. Her oppe kører karrusellen rundt på traditionel vis.

I overført betydning bruges ordet om noget, der kører i ring eller gentager sig selv. På Wikipedia er ordet indgået i ordet karrusel-link, der beskriver når et opslagslink fra en artikel fører tilbage til samme artikel, eventuelt via en omdirigering.

Udtrykket "at tjene ind på gyngerne hvad man har mistet på karrusellen" betyder, at man tjener det samme ind, som man har mistet på noget andet. Udtrykket kendes blandt andet fra en revyvise af Preben Uglebjerg fra 1967.

Noter 

Forlystelser
Inerti
Roterende maskiner
Aktuel Naturvidenskab

Aktuel Naturvidenskab () er et dansk tidsskrift, der beskæftiger sig med aktuelle naturvidenskablige emner. Det bliver udgivet fra Det Naturvidenskabelige Fakultet på Aarhus Universitet sammen med en række andre universiteter i 6 numre årligt med et oplag på 8.600. Skribenterne er oftest enten videnskabsjournalister eller danske forskere. En del af artiklerne findes som PDF fra bladets hjemmeside. 

Jørgen Dahlgaard og Carsten Rabæk Kjaer fungerer som redaktører, mens dekanen ved Det Naturvidenskabelige Fakultet Erik Meineche Schmidt er ansvarshavende. I redaktionsudvalget sidder foruden de to redaktører også Kaj Sand-Jensen, Peter Bondo, Carsten Broder Hansen, Torben Lund Skovhus.

Blandt skribenterne, der har bidraget med flere artikler, har været Peter K.A. Jensen, Benny Lautrup og Arne Astrup.

Bladet udgives med støtte fra Forskningsrådet for Natur og Univers og Forskningsrådet for Teknologi og Produktion.

Eksterne henvisninger 
 Hjemmeside for Aktuel Naturvidenskab
 Fakta om bladet Aktuel Naturvidenskab
 Radioprogrammet Faglitteratur om Aktuel Naturvidenskab
Tidsskrifter om naturvidenskab
Tidsskrifter fra Danmark
Etableret i 1999
Simone Martini

Simone Martini (født ca. 1280 i Siena, død 1344 i Avignon) var en italiensk maler fra Sienaskolen.

Blandt hans hovedværker er hans mange billeder i Basilica di San Francesco, Assisi.

Malere fra Italien
Personer fra Siena
Ratpoison

Ratpoison er en fri minimalistisk window manager til X Window System, primært udviklet af Shawn Betts.

Navnet Ratpoison kommer egentlig af at man ikke bruger mus, men kun tastaturet.
Ratpoison er fri software udgivet under GNU General Public License.

Se også 

 Ion (brugergrænseflade)

Eksterne henvisninger 
 Officiel webside
 Officiel Ratpoison-wiki 

UNIX-software
Fri window manager-software
Implosion

Implosion er det modsatte af eksplosion,
et pludseligt indadgående kollaps, f.eks hvis en beholder med lavt tryk i forhold til omgivelserne pludselig falder sammen.

Fænomenet kan observeres når eksempelvis:
 et billedrør fra en termokande eller gammeldags tv-apparat smadres
 kavitation (dannelse af gashulrum i væske) med efterfølgende implosion:
 en propel kaviterer
 en knipsereje knipser - eller når en søknæler med knuselemmer slår så hurtigt, at den genererer kavitationsbobler mellem forlemmerne og det den slår på
 en ubåd på havets bund udsættes for et enormt højt tryk og kollapser
Lavmose

Lavmose er i modsætning til en højmose en naturtype, der får tilført vand via vandløb og dræn og eventuelt også gennem grundvandet. Sammen med vandet modtager lavmosen tilskud af organisk stof (gytje) og forskellige, uorganiske næringsstoffer (se gødning). Dermed fås en lysåben naturtype, hvor vegetationen er rig på grund af de gunstige vand- og næringsbetingelser. Vegetationen vil oftest udvikle lavmosen til en ellesump eller (hvis den bliver dyrket) til en rørsump.

Åmosen er Danmarks største lavmose.

Se også 
 Juncus subnodulosus–Cirsium palustre

Moser
Clavicula

Clavicula er den latinske betegnelse for nøglebenet (eller kraveben). Nøglebenet danner led med brystbenet (sternum) og skulderbladets (scapula) øverste knoglefremspring.

Det er blandt andet hæfte for flere muskler.

Skelet
Kong Saul

Kong Saul var af Benjamins stamme den første konge i Israel. Han regerede fra omkring 1040 f.Kr. til 1005 f.Kr. Første Samuelsbog beretter om hvordan profeten Samuel udvalgte Saul til konge. Tidligere havde landet været regeret af skiftende dommere, men pga. folkets ønske om en konge gav Gud folket lov til at indsætte en konge. Samtidig advarede Gud folket om hvor stor en sorg det samtidig ville blive.

Sauls søn hed Jonatan, men efterfulgte ham ikke på tronen, da Gud udvalgte hyrdedrengen David i stedet. Saul afskyede David og forfulgte ham flere gange på livet. På trods af dette skånede David Sauls liv to gange.

Efter kong Sauls selvmord efterfulgte David ham på tronen.

Personer i Det Gamle Testamente
Jødiske monarker
Oldtidens Israel
Personer i antikken der har begået selvmord
Konger
Pomelo

 
Pomelo (Citrus maxima) er en citrusfrugt, normalt svagt grøn til gul, når den er moden. Pomelo kaldes også pompelmus, citronmelon eller shaddock efter en engelsk søkaptajn, kaptajn Shaddock, der introducerede den til Caribien i det 17. århundrede  fra det Indonesiske øhav. I Stillehavet og Asien er den kendt som jabong og på kinesisk kaldes den yòuzi (柚子).

Beskrivelse 
Frugten er 10 – 30 cm i diameter, med sødt kød og tyk og svampet skal. Frugtkødet er i farver fra klar bleggul til lyserød og rød. Det er den største citrusfrugt og kan veje så meget som 4800 G

Oprindelse 
Pomelofrugten kommer oprindeligt fra Sydøstasien og Malaysia og vokser vildt på flodbredder i Fiji og Tonga. Den er formentlig blevet introduceret til Kina omkring år 100 f.Kr.. 

Grapefrugt er en hybrid mellem pomelofrugten og appelsin. Nogle gange sælges grapefrugt eller pomelo/grapefrugt-blandinger som "pomelo" eller "pummelo".

Dyrkning 
Den dyrkes meget i det sydlige Kina (Jiangsu, Jiangxi og Fujian provinserne) og særligt i det centrale Thailand på flodbredderne af Tha Chin floden. 

Desuden dyrkes Pomelo i Taiwan og det sydligste Japan, det sydlige Indien, Bangladesh, Vietnam, Malaysia, Indonesien, New Guinea og Tahiti. Den dyrkes også kommercielt andre steder, særligt i Californien og Israel.

Anvendelse 
Pomelo smager som en sød, mild grapefrugt. Skallen er tyk og bruges til at lave sukat og  marmelade.

Billeder

Referencer

Kilder 
 Systema naturae 2000 (classification) – Taxon: Citrus maxima

Nytteplanter fra Asien
Nytteplanter fra Oceanien
Citrusfrugter
Citrus